id ms id en id hu ms id en id id id id id id id id id id id id id id id id en id en war id en en en id id en en en ms en en id id en en en ms en en id ms en en en en ms id it en en en ms id en en ms en en ru en en en en en en en en en id it es en en en en en en en en en en en en en en en en en en en en en en en en en en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Dari Moscow Dengan Cinta (ii)
Lima hari tidak menulis di sini, terasa kosong hidup. Tapi sesungguhnya hidup ini amatlah tidak kosong. Macam-macam terjadi dalam tempoh lima hari yang berharga ini. Termasuklah saya telah menjumpai sebuah hoard berisi syiling lama tinggilan Sepanyol. Hahaha. Eh, melebih sudah saya ni.
Semalam petang, dalam perjalanan balik dari hospital, saya bersama Nazlin dan Israfil singgah di Center. Kami dengar cerita, ada kedai menjual nasi dengan kari makanan laut. Semua tengah lapar. Digagahkan juga meredah hari hujan untuk mendapatkan nasi dengan lauk kari yang macam ajaib saja bunyinya ini. Mana pernah jumpa set makanan berlaukkan kari yang rasanya dah ala-ala pajeri nenas yang sangat sedap macam ni, kan. Orang Moscow ni bermimpi sampai ke Kerajaan Melayu Melaka zaman Parameswarakah sampai terbuka hati nak jual lauk kari ni?
Selesai makan, kami lihat di Kremlin sedang ada perarakan memperingati veteran perang sempena Victory Day yang disambut Rusia pada setiap 9 Mei. Upacara-upacara sembah hormat dan menggantungkan kalungan bunga serta perarakan daripada Eternal Flame ke depan Historical Museum sudahpun bermula. Hari hujan renyai. Tapi kami bertiga pergilah menjenguk sekejap ke sana.
Selepas itu, kami ke titik paling tengah di Moscow ini, letaknya di pintu masuk ke Red Square. Kelakar sungguh. Nazlin dan Israfil tak pernah tahu akan hal itu! Sudah duduk di Moscow selama enam tahun pun, ada macam-macam fakta sejarah yang masih belum tahu. Berseronok sekejap di situ, melayankan aksi-aksi ketagih bergambar dengan aksi macam-tak-pernah-sampai-Moscow, kemudian barulah hendak bergerak balik.
Tapi, Israfil menyebut pula tentang kewujudan Muzium Arkeologi yang terdapat di dataran menuju ke Ploshad Revolutsy. Kami pun ambil keputusan untuk turun ke sana. Subhanallah! Selama ini, saya tak pernah sedar akan kewujudan muzium bawah tanah di situ! Ini lagi seorang. Konon dah enam tahun duduk di sini. Muzium sebesar alam tu pun tak pernah tahu. Nyah kau dari Moscow sekarang juga. Hahaha. Pintu masuknya kecil saja. Muziumnya memang besar tapi di bawah tanah. Mana nak sedar, kan. Haha. Alasan terbaik!
Saya memang suka membaca buku-buku sejarah berkaitan Rusia, komunisme dan pelbagai lagi yang bersangkut paut tentang penubuhan negara ini. Dulu, saya pernah membaca tentang kubu bawah tanah milik Kremlin Moscow yang berpintumasukkan gerbang air tersembunyi di sepanjang Sungai Moscow yang mengarah ke tebing di Kitay Gorod. Baru semalam saya dapat saksikan sendiri tinggalan kota bawah tanah ini! Takjub sungguh melihat semua itu.
Mana tidaknya. Kalau ke Kota A’ Famosa atau Padang Kota di Penang, semuanya kota di atas tanah, ada kubu tinggi itu ini itu ini. Di sini, kubunya besar di bawah tanah. Yang di atas tanahnya pun sudah cukup gah, yang di bawah tanahnya lagilah gah! Ada tembok penahan air sungai, ada jambatan bawah tanah, ada tempat anak kapal perang disorokkan. Siapalah yang bijak sangat membina kubu ni. Membuat orang kagum ternganga mulut tak sudah-sudah saja semalam.
Apa yang saya faham, hanya sebahagian saja daripada kawasan kubu ini yang dipulihara untuk dijadikan kenangan warisan. Sebahagian besar yang lain sudahpun dirobohkan selepas selesai kajian arkeologi dibuat. Tahukah anda wahai penduduk Moscow, tapak pusat membeli-belah bawah tanah, Manezh Shopping Complex itu, adalah tapak lama kubu bawah tanah milik Kremlin Moscow? Iya. Itulah faktanya. Dan menurut apa yang saya faham juga, Manezh dibina selepas siap kawasan itu dikaji dan kesan korek-korek tebuk-tebuk tanah itu terus dijadikan bangunan dalam tanah seperti yang ada sekarang ini.
Orang Rusia ini memang hebat. Mereka sangat hebat mengorek tanah. Hahaha. Cukuplah buktinya ada dua saja tapi kedua-duanya adalah hebat. Pertama ialah kewujudan kubu bawah tanah milik Kremlin Moscow ini yang berfungsi sebagai kota kedua selepas Kota Kremlin di atasnya. Kedua ialah kehebatan sistem pengangkutan bawah tanah (Metro) yang berselirat dan terletak bukan setakat 100 meter ke bawah tanah malah jauh lebih dalam dari itu. Percayalah. Ada yang dalam setinggi bangunan 10 tingkat ke bawah tanah. Fuh. Dari bawah, takkan nampak puncak escalator yang dinaiki. Tahukah anda stesyen apakah itu wahai penduduk Moscow? Kalau tak tahu, nyah kau dari Moscow sekarang juga. Huhu.
Tahukah juga kamu wahai penduduk Moscow bahawa aqueduct (gambar atas) yang mengalir di depan Kremlin, yang memisahkan Manezh (yang di bahagian luarnya ada McDonalds, Planeta Sushi, Sbarro) dengan kawasan dataran di depan Eternal Flame itu, adalah kesan tinggalan laluan kapal bawah tanah suatu masa dulu? Sungguh hebat, kan? Sila angguk. Hebat sungguh mereka boleh terfikir hendak membuat laluan rahsia kapal yang menghubungkan Sungai Moscow yang mengalir di tepi tebing kubu di Kitay Gorod dan tembus keluar di tepi tebing kubu di Kuznetsky Most. Saya rasa mesti ramai yang pening dengan nama-nama tempat yang saya sebutkan ini. Layankan sajalah. Saya menulis untuk kenangan dan memori saya di hari muka.
Tak rugi saya membayar 150 Ruble untuk kupon kamera. Dapatlah saya mengabadikan kenangan di situ. Tahukah juga anda wahai penduduk Moscow, duit Ruble dulu hanya bersaiz sebesar kuku jari manis anda pada kurun ke-17? Dan seratus tahun berikutnya, duit syiling perak di sini bersaiz sebesar penutup lensa Nikon? Haha. Ketara sungguh pembangunan yang dikecapi dalam masa 100 tahun itu.
Sebaik keluar dari muzium di bawah tanah itu, hari sudahpun panas terik di luar. Kami singgah di dataran kubah di atas Manezh. Pergi melihat kubah (peta dunia) yang berpusing mengikut masa di tempat masing-masing dan tulip. Tulip sudah kembang sempena Victory Day. Maka kami pun apa lagi. B E R G A M B A R !
Nota 1: Bayaran masuk ke Muzium Arkeologi Moscow hanya 30 Ruble saja bagi pelajar. (Kupon untuk kamera lagi mahal. Takpe. Saya tak menyesal. Haha.)
Nota 2: Di dalam muzium itu ada hoard lama milik Sepanyol berisi beribu-ribu keping syiling lama. Kan saya dah kata, hidup saya berharga sangat dalam lima hari ini sebab jumpa hoard purba.
Nota 3: Kenapa saya menyebut Kremlin Moscow dalam entri di atas? Apa di tempat lain ada Kremlin lainkah? Jawapannya ya. Kremlin bermaksud kubu pertahanan. Di beberapa tempat lain di Rusia ini turut mempunyai Kremlin. Sebuah lagi Kremlin yang pernah saya pergi ialah di Nizhny Novgorod. Bezanya cuma saiz. Kremlin Moscow adalah yang terbesar dan pernah menjadi kubu keselamatan untuk 6 orang Tsar silih berganti dan kaum kerabatnya.
Nota 4: Tak payahlah sampai hantar email ke apa kalau saya diam lama-lama tu. Saya ada banyak urusan lain selain menghadap blog. Saya malas nak balas lah ye. Sorry sangat. Hehe.
This entry was posted on Friday, May 8th, 2009 at 7:15 pm and is filed under Life. You can follow any responses to this entry through the RSS 2.0 feed. You can leave a response, or trackback from your own site.
16 Responses to “Dari Moscow Dengan Cinta (ii)”
shukor says on May 8th, 2009 at 7:46 pm :
Cepat gi jalan jalan lagi.Tinggal 2 bulan lagi (insyallah).Ambik gambar banyak banyak.
May 8th, 2009 at 7:48 pm
Alright! Terima kasih ayah! 😎
May 10th, 2009 at 1:49 pm
Betul tu! Amik gambar banyak2.. Jalan puas2! Entah bila lagi nak jejak kaki kat Moscow nih!! 😛
akak says on May 8th, 2009 at 8:27 pm :
orang jauh merantau memang banyak dapat pengalaman kan. Baca entry kat atas tu..Sarah rupanya boleh jadi cikgu sejarah jugak.. Ada tokoh. Tapi sampai ke habis tak dapat nak bayangkan mcm mana ye..orang rusia ni boleh buat ‘kehidupan’ kat bawah tanah tu. Canggih jugak tu.
Jenuh akak menelek gambar tu mencari apa yg Sarah maksudkan dengan aqueduct.. ..apa sebenarnya tu..terusan ek?
srisufi says on May 8th, 2009 at 9:28 pm :
saya hanya mahu doakan yang terbaik buat awak…semoga berjaya Sarah. Ayah awak memang BEST.
nadiah says on May 9th, 2009 at 7:02 am :
tak sabarnya tunggu cik sarah ni balik
nak pegi jalan2 kat muzium negara pulak.
sambil street shoot bersama-sama. heheh =p
snm says on May 9th, 2009 at 8:12 am :
ambil gmbr byk2, ttg sgla muzium di sana. sbb nnt bila awak dgn nadiah jalan2 pegi muzium negara kita, awak boleh tinggalkan komen dan cadangan untuk upgrade muzium negara kita yg err..suam-suam kuku tu je. mmg byk sejarah, surat2 dlm tu tp terasa mcm ada kekosongan. saya dh pegi muzium kemerdekaan kt melaka tu pun, erm..rs nya byk lagi yg boleh diperbaiki, demi meningkatkan kesedaran jati diri kita sbg anak malaysia.
byknya mbebel saya ni catch u later, dear!
*yg busy siapkan semua brg2 di hari cuti!* 😉
Hazreen Rashid says on May 9th, 2009 at 8:19 am :
hari ni pun saya bercadang utk berjalan2 sempena victory day. KS pergi BBq di embassy kah? Plan fotografi kita camne yerr? huahuahua. 🙄 😆
djambu says on May 9th, 2009 at 10:39 am :
*akan pergi mengkaji Ukren…Ukren x boleh kalah…:P
nila says on May 9th, 2009 at 1:00 pm :
hi sarah,ila (NN) here…
would lik to ask u about the astronomical center/museum that u mentioned in one of ur posts quite some time ago…directions…hw to get there etc…
have a great weekend
Nad says on May 9th, 2009 at 4:36 pm :
truemax says on May 9th, 2009 at 10:16 pm :
Sungguh hebat dan mengkagumkan. I wonder sebab apa gerbang air rahsia yang canggih ni belum ada kat Discovery/NG Channel. Cerita pasal KLCC dah banyak kali keluar pula. Entah-entah Kremlin Melaka yang akan keluar dulu. 🙂
http://memit.com says on July 11th, 2014 at 9:56 am :
Odors are generally caused by bacteria and particles that travel through the air, so
by eliminating those particles, you can see a smell go away relatively
quickly. Anyway, these cleaners work by trapping the allergens and particles, so that clean air can return to
the area where it is being used. Yet not all deliver and some do more harm than good.
http://www.solidbackpackforcolleges.webeden.co.uk/ says on July 28th, 2014 at 4:15 pm :
Their products are well designed and manufactured using the
best materials and techniques. Many times if you use our suggestion you will find that the quality backpacks are the same price as the cheaply made backpacks.
Tent camping is great for families with younger children because it’s fun, inexpensive, and the right combination of being outdoors without being
too far from those modern conveniences.
ninja blender says on August 10th, 2014 at 3:13 am :
Don’t be fooled with the plastic frame from the blending
wand attachment, since there are stainless steel blades beneath it.
Shopping online is convenient since just sit and earn few clicks of one’s
mouse. Substantially more robust than the majority
of similar-looking hand blenders, it uses a 450-watt motor that will perform 5
lawyer humor says on April 16th, 2015 at 3:43 pm :
wonderful points altogether, you simply won a new reader.
What would you suggest about yourr submit that you just made a few days in the past?
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)